LidanRubinov/Halacha-QA huggingface dataset:
שאלה: קניית עץ ותיק בשמיטה: הבנתי מהרב שמותר להעביר את העץ מהמשתלה לבית תוך וידוא שהוא נשאר מנותק מהקרקע, אך האם יש לבדוק את המשתלה אם נעשו בו פעולות בשמיטה - או שאין לחשוש כיוון שהיה מנותק כל הזמן בעציץ נקוב והמשתלות נמצאות תחת איזשהו הסכם מיוחד שלא מבצעים מלאכות שלא נצרכות בשמיטה? ב מראש. השאלה נשאלה בהמשך לשאלה "קניית עץ בוגר ללא שתילה בשמיטה"
תשובה: וברכת ד' הפעולות שיתכן שעשו הם לא נטיעה (בן עשרות שנים) אלא יתכן שהשקו וריססו אותו בשביעית, פעולות אלו ברובן מותרות בשביעית, מכיוון שמטרתן להציל את העץ. ואפילו אם עשו איזה מלאכה שהיא לטובת העץ (דישון) אין זה אוסר את העץ, ועוד שמא עשו שם גם היתר מכירה. על כן עדיף לא לברר, מכיוון שאפילו אם יתברר שעשו משהו אין זה אוסר, א"כ הברור לא מועיל. בברכת התורה והארץ יהודה הלוי עמיחי מכון התורה והארץ
שאלה: ברוך יוצרך ברוך בוראך.: לאחר ברכת הלבנה אומרים פסוקים וביניהם ר"ת יעקב: ברוך יוצרך.עושך.קונך.בוראך. יש הנוהגים לומר: יוצריך, עושיך, קוניך, בוראים. ליגע ביך. מדוע השינוי הזה במילים, מהו המקור לשינוי הזה?
תשובה: לשואל בענין זה כתב מרן הראשל"צ ב"ילקוט יוסף" (שבת ח"ה הערות סימן תכו סעיף ב' - סדר ברכת הלבנה): "ומה שאומרים ברוך יוצרך ברוך עושך ברוך קונך ברוך בוראך, שהוא ראשי תיבות יעקב, היינו מפני שצורתו של יעקב חקוקה בלבנה.  טור סימן תכו, תשב"ץ אות רכ. והסביר הב"ח, כי יעקב נקרא שמש, כמו שאמרו רבותינו על הפסוק כי בא השמש, וכתיב והנה השמש והירח וגו', והלבנה מאירה מאור החמה, על כן צורת הלבנה מתוקנת כצורת יעקב. וכן כתב הלבוש. וכן הוא בספר מבו"ש להאר"י, ושם כתב טעם לזה על פי הסוד. וראה עוד בבן איש חי (פרשת ויקרא אות כו), ובכף החיים (אות לו). והגירסא הנכונה לומר ברוך יוצרך, בוראך, וכו' בניקוד צירי, ולא בחיריק. וכמו שהובאה גירסא זו בשלחן ערוך. וכן אמר לי מרן אאמו"ר שליט"א". נאמנה
שאלה: ניקוי בשבת: האם מותר לנקות לכלוך או כתם בשבת עם מגבון לח מבגד מפה ספת בד?
תשובה: לנקות עם מגבון משטח מבד אסור, משטח של עור או ניילון מותר.
שאלה: פירות בשמיטה מחנות ללא הכשר: בטעות קנינו השבוע פירות (סברס וענבים) מחנות בלי השגחה או תעודת כשרות, מה דין הפירות? האם מותר לאוכלם צריך להשמידם? והאם ניתן ליתנם לגוי?
תשובה: וברכת ד' השאלות העומדות לדיון הן: א. ערלה. ב. תרו"מ. ג. שמיטה. א. ערלה - מכיוון שקניתם כבר את הענבים, כידוע אין רוב ערלה בארץ, ודעת הגרע"י זצ"ל הייתה שכדי לאסור צריך רוב ערלה ועל כן אפשר לסמוך עליו בשעת הדחק (כשכבר קנו). לגבי סברס אינני יודע אם אלו סברס מהדרכים ואין בהם איסור ערלה או שאלו סברסים מתורבתים שיש בהם איסור ערלה, ועל כן יש כאן עוד ספק. ב. שמיטה - נניח שנקנה במקום שלא הקפידו על הלכות שביעית, בייחוד הבעיה בענבים שבהם יש זמירה האסורה מהתורה. בכל אופן אפילו אם עשו כן בכרם אין הפרי נאסר בגלל מלאכות בשביעית, אמנם אין לשמור ולעבד אבל אנחנו פוסקים כדעות המקילות שאין שמור ונעבד אוסר. על כן יש לשמור בהם קדושת שביעית ואין איסור מלאכלם. ג. תרו" מ - אם הפירות הם גדלו בהיתר מכירה ויהודי קטף יש להפריש תרו"מ בלא ברכה. על כן מסקנת הדברים שאפשר לאכול בקדושת שביעית ואם יש חשש שיהודי קטף את הפירות כדאי להפריש בלא ברכה. לא כדאי לתת את הפירות לנכרי שמא יש בהם קדושת שביעית ואסור לתת לנכרי. בברכת התורה והארץ הרב יהודה הלוי עמיחי מכון התורה והארץ
שאלה: קריאת שם לילד כשם אחי האם: א. האם יש מניעה לקרוא לילד בשם של אח של האם? ב. הסבא והסבתא הביעו את רצונם שיקראו לנכד בשמם וההורים לא מעוניינים בשם זה (וגם לא מעוניינים לקרוא בשם שני) האם יש כאן עניין של כיבוד הורים? כיצד ראוי לנהוג? ג. יש (גם באתר ישיבה ) רבנים שאומרים ששם פלוני ראוי יותר ושם אחר עלול לגרום לבעיות שונות. האם יש בזה ממש?
תשובה: נושא השמות אינו הלכתי חוץ משם של רשע כגון איזבל אין חובה לציית להורים. הדבר אינו בכלל כיבוד אב ואם, אם כי יש מקום להתחשב בהם כבוד ההורים קודם לכבוד הסבים אפשר לתת שני שמות או שם יצירתי המורכב משני שמות שה' ינחה אתכם בעצה טובה מזל טוב
שאלה: סתירה בין המדע המדויק לחכמי ישראל היותר מדויקים: ו לרב קראתי בילקוט מעם לועז ספר בראשית עמוד ס שציטט מהספר שבילי אמונה שהשמש גדולה מכדור הארץ פי מאה ושבעים והרלב"ג כתב שהיא יותר גדולה מכדור הארץ פי מאה ושישים! אם הכל דברי אלוקים חיים. איך אפשר להסביר את הסתירה הזו בין שני החכמים? וגם איך אפשר להסביר את הסתירה בין החכמים שדעתם יחסית שווה, לבין המדע שטוען שהשמש גדולה פי 330330 מכדור הארץ? וזו שאלה ספציפית לאחר שקראתי הרבה מדרשים בספר הנ"ל שכביכול נראים לנו כ"הזויים" חלילה!! למשל שלשמש יש צד אחד של אש וצד אחד של ברד וכשהשמש שוקעת אז הצד של הברז מופנה יוצר כלפי כדור הארץ ולכן בעת הזו יותר קר בארץ. האם יש תשובה לנושא הזה? רב תודות לרב
תשובה: לשואל כנראה הכוונה להיקף ולא לנפח, והם כתבו את אשר שמעו מאנשי המדע של תקופתם. נאמנה
שאלה: חשש איסור סחורה בשמיטה: לא ראיתי התייחסות לנקודה של חשש איסור סחורה בשמיטה. כיון שאין תעודה מי יודע אם לא מדובר בפירות שנסחרו בשביעית באיסור? האם אין זה מעכב מלאכול את הפירות? השאלה נשאלה בהמשך לשאלה "פירות בשמיטה מחנות ללא הכשר"
תשובה: וברכת ד' איסור סחורה איננו פוסל או אוסר את הירקות והפירות. דהיינו אפילו אם המוכר או הקונה עבר עך איסור סחורה זה לא פוסל את הפירות. בברכת התורה והארץ הרב יהודה הלוי עמיחי מכון התורה והארץ
שאלה: בא לעשות חסד ונמצא שהזיק: לכב הרב. לפני כשבועיים זימנתי לביתי באחד הישובים בבנימין, בעל מקצוע לצורך קבלת הצעת מחיר וסיכום ההזמנה. לאחר שסיימנו פגישה זו, ביקשתי להיעזר בו וברכבו לצורך התנעת הרכב שלי (ע"י קבלים), כיוון שהרכב שלי סבל מבעיה במצבר, ובימים שלפני כן היה מידי פעם נזקק להתנעה מרכב אחר. כיוון שאותו יהודי היה אצלי ממילא ביקשתי את סיועו והוא מיד נרתם לעזור, כמובן, בהתנדבות מלאה. חיברנו את הקבלים, כמקובל, בין הרכבים. התנענו, ולפתע ראיתי אש עולה באיזור המצבר שלי, ואח"כ את אחד הקבלים שרוף ומפוחם. מעולם לא נתקלתי במצב כזה, וכבר יצא לי הרבה פעמים להתניע. בתחילה נבהלתי, התעשתתי, כיביתי את האש, ואז קלטתי מה קרה: באופן רגיל יש לחבר בין הקטבים של מינוס ומינוס וכן פלוס לפלוס. דבר שהיה לי כ"כ ברור, ולא טרחתי בכלל לאומרו לבעל המיקצוע המסייע. מסתבר שהוא לא ידע לא שם לב לא נתן דעתו על כך וחיבר בין מינוס לפלוס והתוצאה קצר ושריפה של הקבל. אלא שאחרי יום או יומיים הסתבר שהנזק גדול הרבה יותר: האלטרנטור- החלק שנותן כח ומטעין את המצבר- נשרף. הייתי צריך להחליפו (וזאת מלבד המצבר שממילא היה בעיתי). חשמלאי הרכב שטיפל בו, טען חד משמעית, שזה קרה כתוצאה מהקצר הנ"ל. למעשה נקלעתי להוצאה של כ- 1200 ש"ח כתוצאה מכך. סכום כבד מאד. שאלתי היא, האם יש מקום לפנות לאותו יהודי ע"מ שישתתף בהוצאה זו, לאור נסיבות אלו? (ראוי לציין שכמה ימים אחרי אירוע זה, דיברנו וכששמע על מה שקרה, התיסר וחשב להשתתף. אני אמרתי לו שלא נראה לי שמי שבא לעשות חסד יצא נפסד. אמנם כעת כשבועיים אחרי, וכאשר אני ער לנזק הכספי הגדול שנגרם- חשוב לי לדעת מה ההלכה בדבר) ב
תשובה: כיוון שהחלפת מינוס ופלוס בחיבור הקבלים זו פשיעה, בין אם עשה זאת מחוסר תשומת לב או מחוסר ידיעה (הוא היה צריך להודיע שהוא לא מבין בזה), הוא חייב על ההיזק למרות שעשה זאת בהתנדבות. אך אם אתה התכוונת למחול לו על חיובו אין באפשרותך לחזור בך. מקור הדין: תלמוד בבלי מסכת בבא קמא דף צט עמוד ב נפסק בשולחן ערוך חושן משפט סימן שו סעיף ו "המראה דינר לשולחני, ואמר לו: יפה הוא, ונמצא רע, אם בשכר ראהו, חייב לשלם אף על פי שהוא בקי ואינו צריך להתלמד. ואם בחנם ראהו, פטור, והוא שיהיה בקי שאינו צריך להתלמד. ואם אינו בקי, חייב לשלם אף על פי שהוא בחנם." הרב משה מאיר אבינר
שאלה: עבודת ה  מתוך יראה. : אני בחורה דתיה, עברתי בשנה האחרונה תהליך של תשובה והתחזקתי בצורה מדהימה. החזקתי מערכת יחסים אוהבת וטובה עם הקב"ה. ופתאום, לפני חודש לערך, שמתי לב שאני לא יראה את ה, שמתי לב שכשאני מתפללת אני לא מרגישה אותו מולי, לא יראה. ולפני חודשים מס הייתי מרגישה אותו הכי קרוב שיש, חייתי את היראה הזו. יראה אוהבת לה יתברך. החוסר יראה מרסק אותי, כי אני מנסה לדמיין אותו (לא פיזית כמובן) מולי, ומבקשת, באמת כבוד הרב, מבקשת לירא ממנו. מבקשת להרגיש יראת אלוקים חי זה מוריד אותי נמוך, הרגשה שאני לא טובה מספיק, לפעמים אני שואלת את עצמי מה שווה כל עבודת ה שלי אם איני יראה ממנו. איך משיגים שוב את השילוב הזה של יראה ואהבה? של עמידה מול מלך מלכי המלכים אותו אני כה מעריכה ואוהבת עם לב מלא בפחד ובאהבה? הרגשה אמיתית לא של עובד ה, אלא של עבד ה! מראש
תשובה: שמחתי מאוד לקבל את מכתבך, לראות את התהליך הנפלא שזכית לעבור, ולחוש כמה הוא נפלא לך. אברך אותך שתזכי תמיד להתעלות, להתחדשות, לחוש את ה' יתברך איתנו, ולזכות להיות בעליה מתמדת. חש אני את כאב, את הקושי ואת הגעגועים למה שהיה, וכמה את רוצה להחזיר את הגלגל אחורה, לאותו הזמן שהרגש פועל כל כך, שחי כל כך, אך זה לא ברור. חשוב מאוד לדעת, שאת מה שאת מתארת המון המון חווים, בפרט כאלו שעברו תהליך של התחזקות רוחנית, ואפילו חוזרים בתשובה כאלו ואחרים. הסיבה לכך היא, שאנו זוכים לעבור ולעשות המון דברים גדולים וחובים, וה' יתברך איתנו, אוהב אותנו כל כך, ורוצה שיהיה לנו טוב, לכן ה' יתברך עוזר לנו, ממש בהמון דברים. אחד מהדברים שעוזר כל כך זה שה' יתברך נותן לנו תחושה נפלאה של התעלות, של רוחניות, של מוחשיות בקשר עם ה' יתברך. אלא שחשוב מאוד לדעת שתחושות אלו הן לא עבודת ה' אלא הן מתנה מה'. המתנה מיועדת לעזור לנו להתעלות, לדחוף אותנו כשאנו צריכים. אך כותב האדמור הראשון של חסידות חב"ד שחשוב לדעת שזה לא עבודת ה', שכן זה לא מאיתנו. ה' יתברך רוצה את מה שאנו עושים מעצמנו, מההתמודדויות שלנו, ולכן בשלב השני ה' יתברך לוקח מאיתנו את התחושות הנפלאות שהיו לנו קודם, שהוא יתברך נתן לנו בהתחלה, ונותן לנו להתמודד בעצמנו. אני מאוד מבין את הרצון שלך לחזור למה שהיה, ויש כל מיני דרכים על ידי דמיון מודרך, על ידי לימוד על התפילה ועוד אך חשוב לזכור כל הזמן, שעבודת ה' היא לא הרגש שלנו אלא מה שאנו עושים באמת, במעשים ובכוונה שעומדת מאחרי המעשים. חשוב ללמוד על התפילה, חשוב ללמוד על עבודת ה', וזה נותן המון כוחות להמשיך ולהתקדם, אך חשוב לדעת שלא בזה תלויה עבודת ה' שלנו. דבר נוסף חשוב מאוד זה שצריך תמיד לשאוף קדימה, לא לחשוב על מה שהיה, אלא לשאוף להתקדם. לראות היכן אנו נמצאים ולשאוף לפסגות חדשות. לחזור למה שהיה אין באמת תועלת, שאף פעם לא נוכל להחזיק מדרגה אחת, אלא צריך לשאוף קדימה. אשמח לעזור עוד בכל מה שאוכל, בעצה והכוונה, אך חשוב שתשימי לב לדברים ותפנימי אותם, ואז המשך הדרך יהיה יותר קל להמשיך. שתהיה לך המון המון הצלחה הרב יצחק גרינבלט.
שאלה: מי חייב בצלצול טלפון מפריע: הרב. אשתי מקבלת הודעות לפלאפון בשעות מאד מאוחרות בלילה. לפעמים אנו שוכחים לשים אותו על מצב "שקט" ואני מתעורר מהצלצול ולוקח לי זמן רב לחזור להירדם. אני טוען שזו אחריות שלה לבדוק תמיד שהוא על מצב שקט, ואילו אשתי טוענת שכיוון שרוב האנשים לא מתעוררים מצלצול ההודעה זו אחריות שלי. על מי מוטלת עיקר האחריות?
תשובה: לצערי שניכם טועים. לא בתשובה אלא בשאלה. השאלה היתה צריכה להיות כך: לאשתי צר מאוד שאינה זוכרת כל פעם להשקיט את הפלאפון והיא לא יודעת מה לעשות. אני מנסה להרגיע אותה שזה קורה ולא נורא, אני אקח אחריות ואשקיט בעצמי, כמה טירחה כבר יש בכך?! אבל זה לא מרגיע אותה כי היא רוצה בעצמה לדאוג לי. שנינו פונים בשאלה מה ניתן לעשות. הערה טכנית: אם מדובר בפלאפון חכם ניתן להוריד אפליקציה שתמיד יהיה על שקט בשעות הלילה. והאמת וה אהבו הרב יאיר וסרטיל
שאלה: הגדרה ברורה של הוראת אשה בכיתות בנים: כמנהל בי"ס ממ"ד-תורני, עיינתי במגוון התשובות מכב הרבנים, ומתוכן לא היה לי ברור באופן מסודר מהן ההגדרות הברורות של איסור היתר הוראת מורה-אשה בכיתות בנים וכיצד לנהוג לקראת שיבוץ המורים. ולכן אודה לתשובות בנושא: 1. עד איזו כיתת בנים מותר לכתחילה למורה נשואה ללמד? 2. בהמשך לשאלה הקודמת - האם יש הבדל בגיל המורה הנשואה ו או הפער בינה לבין תלמידיה, ואם כן, מהו? 3. עד איזו כיתת בנים מותר לכתחילה למורה רווקה ללמד? ברוב וברכה. השאלה נשאלה בהמשך לשאלה "האם אשה יכולה ללמד בנים?"
תשובה: יש להפעיל את השכל הישר
שאלה: ביטול עסקה: קניתי רכב שנמכר לי כרכב ללא תאונות ופגיעות. לאחר כשלושה חודשים התברר לי שהרכב עבר תאונות ופגיעות. החברה שקניתי ממנה את הרכב הסכימה להחזיר לי את כספי. האם אני רשאי לקחת מהם גם את ההצמדה למדד?
תשובה: זאת לא הלוואה אלא מקח טעות אם ערך המכוניות עלה בינתיים מותר לקבל את ההצמדה
שאלה: טעות בקידוש: כבוד הרב, מי שמתעקש לומר קידוש בעל פה ולא מתוך סידור, אבל מדי פעם (באמת רק מיעוט קטן) הוא טועה ונוצרים כל מיני מצבים בעייתיים, כגון: - אחרי הפסוקים הוא מדלג על בורא פרי הגפן ואומר רק ברכת הקידוש. - הוא מברך רק בורא פרי הגפן ומייד שותה, בלי ברכת מקדש ה. בליל שבת חג. (כשאומרים לו שדלג, הוא מתעקש שלא הקשיבו והוא לא דלג) - הוא נתקע באמצע הברכה ומלמל כמה מלים לא ברורות וקופץ לחתימה ולא ברור אם אמר מה שצריך כדי לצאת ידי חובה - הוא מדלג על בורא פרי הגפן, מתחיל ברכת הקידוש וחותם בורא פרי הגפן מה אפשר לעשות בכל אחד מהמצבים הנ ל כדי לצאת ידי חובת קידוש, בלי להעליב אותו - ברור שלומר שוב קידוש לעיני כל לא בא בחשבון. מראש.
תשובה: ללחוש בשקט את הקידוש כדין אך טוב יותר אם אפשר להסביר לו שעדיף שאחד הצעירים יקדש
שאלה: חשש גזל: לרב נכנסתי לחנות מסוימת ושאלתי כמה מוצר מסוים עולה. המוכרת במקום ענתה שהיא צריכה לברר והתקשרה למישהי- כנראה בעלת החנות. היא אמרה 22 ש"ח. לאחר מכן נכדתה (ילדה) שהייתה בחנות אמרה זה היה במחיר 25 ש"ח. המוכרת ענתה לה שהיא בררה וזהו. האם הייתי צריכה לשלם 25 ש"ח?
תשובה: אתה יכול לסמוך על דברי המוכרת היא זו שמופקדת על זה ואין סיבה לחשוש שלא ביררה כמו שצריך. הרב משה מאיר אבינר
שאלה: האם מדובר בלשון הרע?: לרב אני עובדת במוסד סיעודי. לפני מספר חודשים פנתה אלי בת של מישהי שחוסה במוסד בבקשה כלשהי לגבי אימה. קראתי לה לצד ואמרתי לה שכל מה שעשיתי עשיתי בעקבות בקשות של אימה ולא מרצוני. הסברתי שלצערי לאחרונה האם לא עיקבית בבקשותיה.היא אמרה שהיא מבינה שאימא שלה "התחרפנה " אמרתי לה שההגדה היא של תפקוד קוגניטיבי ירוד מסיבה כלשהיא - הידרדרות כללית וכו. היא סיפרה שהיא רואה על אימה התנהגות דומה במקרים אחרים. ניסיתי להסביר שפשוט קשה להיענות לבקשות של אימה עקב חוסר עקביות וככל הנראה המצב מידרדר. לאחר מספר שבועות אותה חוסה נפטרה לבית עולמה. הצטערתי מאד על השיחה הזו ואני תוהה האם מדובר בלשון הרע? מה לעשות?
תשובה: מאחר והיה צורך בדברים לטובת האמא אין כאן לשון הרע. כמובן שיש להיצמד במקרים כאלה לעובדות ולא להוסיף פרשנויות מיותרות.
שאלה: אייפון: אני בן שבע עשרה ואני מקהילת אר ץ בניו יורק,ארצות הברית. באתי ממשפחה חרדית אבל אני נוטה יותר לציונות הדתית. ובבית לעולם לא היה לנו טלוויזיה אבל תמיד היה אינטרנט עם פילטר. לפני שנתיים ההורים שלי נתנו לי איפון עם פילטר וברוך ה היה לי טוב לעולם לא עשיתי עבירות עליו ואף אם רציתי לא היה ביכולתי. עכשיו ב ה אני ילך לכיתה 12 ופיתאום ההורים שלי רוצים שאני יתן להם את האייפון בחזרה (זה חדש ואני קניתי) אני הסברתי לאבי שזה טוב ואני צריך את זה וכל ילד בקהילתנו יש לו סמרטפון חוץ מיחידים בישיבה. הסברתי לו כמה אני קורא ולומד על זה וכמה מצוות אני עושה אבל הם פשוט לא רוצים. האיפון זה מאד חשוב לי לכל הדברים שאני עושה במשך היום להתקשר לאנשים, חדשות וכדומה. ראוי לציין שאני בעצמי קניתי את האיפון החדש. האם אני מחוייב לשמוע להורים או זה החיים שלי ואני יכול לעשות מה ראוי בעיני? חשוב לומר שכל הנערים בקהילה גם החברים שלי יש להם סמרטפון חוץ מיחידים בישיבה עטרת תורה. גם ראוי לציין ששני הורים שלי יש להם סמרטפון בעצמם.
תשובה: לך יקירי. קראתי את מכתבך ומאוד הבנתי אותך. זה מאוד לא קל שההורים רוצים לקחת לך את המכשיר. במיוחד שהם עצמם יש להם מכשיר זה, ואתה לא משתמש בו לדברים לא טובים אלא לדברים שאתה מרגיש שהם תורמים לך. במכתבך אתה שואל אם הם צודקים, אם מותר להם לקחת לך את המכשיר וזו שאלה מאוד גדולה וטובה. אין ספק שיש בשאלה זו דעות שונות בין פוסקי ההלכה, ולעולם לא נצא מהדיון הזה. ולכן, אם ההורים שלך היו שואלים אותי אם מותר להם או לא, הייתי עונה להם תשובה אחרת ממה שהייתי עונה להם, אבל הואיל והם לא שואלים אותי, אענה תשובה לך, ואם תגיד תדבר בנחת עם ההורים ותראה להם שיש בכך דיון הלכתי, וכדאי לשאול רב, יכול להיות שהם יסכימו ואז אשמח לענות להם. בכל אופן, מה כן אוכל לכתוב לך? דבר ראשון וחשוב מאוד זה שלמרות שלא תמיד אנו מבינים את ההורים שלנו, ולא תמיד אנו מסכימים עם מה שהם עושים, חשוב תמיד לזכור שהם ההורים שלנו ושאנו חייבים לכבד אותם. מצוות כבד את אביך ואת אימך אינה תלויה באם אדם מבין את ההורים שלו או לא, וגם לא תלויה בכך שההורים צודקים או לא. אנו חייבים לכבד אותם. זה אומר, שתמיד בדיון איתם על הדברים, אנו צריכים לדבר בכבוד, אנו צריכים לכבד אותם בכל הדברים. חשוב מאוד לזכור, שלא רק מצוות כיבוד הורים שיש כאן, אלא גם פן מוסרי בסיסי מאוד, לזכור שההורים שלנו נתנו ונותנים לנו המון, ממש יום יום, החל מהזמן שהיינו קטנים ועד היום, ואנו חייבים להם המון הכרת הטוב. וגם אם הם לוקחים לנו דברים מסויימים, הרי הם ודאי נתנו לנו במשך השנים הרבה יותר. לכן, מותר שיהיה כואב, מותר שלא נסכים עם הדברים, אבל לא נכון להתנגד להורים. אם ההורים מחליטים משהו, אנו חייבים מוסרית וערכית לקבל את ההחלטה שלהם. אני יודע שמה שאני כותב לא קל לך, אבל זה מאוד חשוב. דע לך שהערך הגדול בויתור בדברים האלו נותן לאדם המון, הוא בונה את האדם להיות אדם טוב יותר, בעל מידות, וכל התמודדות כבר נאמר עליה "לפום צערא אגרא" ממש לפי הקושי כך השכר שאתה מקבל על הדבר. קשה, אבל זו ממש מקפצה בעבודת ה'. קשה אבל זו מסירות שאני מאמין שאתה מסוגל לעמוד בה. נכון, לכולם יש, כמעט לכולם, אבל אפשר בלי, אפשר לחיות חיים טובים של התעלות, גם בלי הדברים האלו. היום יש אפשרויות לשמוע המון שיעורים בדרכים אחרות, אפשר למצוא תחליפים, ועצם הויתור להורים הוא זכות עצומה. לכן, אני מאמין שנכון לשמוע להורים, שזה צעד מאוד גדול, ואני מאמין שאם תעשה אותו על כך בהמשך. לאחר שנים תראה כמה הצעד הזה היה גדול. היה חזק ותזכה להמון ברכה והצלחה. אם תרצה אשמח לכוון אותך לשיעורים, להמון אוצרות רוחניים ולכל מה שאוכל. תרגיש חופשי לפנות, לשאול ולהתייעץ ואשמח לעזור. הרב יצחק גרינבלט.
שאלה: תביעת שולחי ספאם: קיימת תופעה של "ספאם" שזה חברות פרסום (ולפעמים החברה עצמה) ששולחות הודעות או שיחות מוקלטות על מנת לשכנע לרכוש מוצרים ושירותים מהם. ישנו חוק שאוסר על דבר זה ומאפשר לתבוע סכום מסויים על כל הטרדה כזאת. מצד אחד, ה"נזק" שהם גרמו הוא לא ממש ממוני, ובבית דין אני מניח שלא יצא כלום. מצד שני, אין איך להתמודד איתם, וכל חברה שמצפצפת על החוק יכולה לעשות מה שהיא רוצה. האם מותר לתבוע? (האם זה משנה שגם ממה שהבנתי התביעה בדר"כ נסגרת עם בפשרה?)
תשובה: הגמרא במסכת בבא בתרא אומרת: ". ורשאין בני העיר להתנות על המדות ועל השערים ועל שכר הפועלים ולהסיע על קיצתן" (ח:) משמע שיש כח ביד בני העיר להתנות תנאים בהעסקת פועלים ושכרם וכן על שערי המטבע ומידות ומשקלות שקשורים למסחר בני העיר, ומשמע גם, שחכמים נתנו לכח זה גם יכולת לקנוס את מי שאינו מקבל עליו את תנאי "בני העיר" וכן פרש רש"י שם (ד"ה להסיע על קיצתם ) "לקנוס את העובר על קיצת דבריהם". ןמדברי התוספתא (בבא מציעא פרק י"א הלכה י"ב) למדנו שיש גם כח ביד איגודים מקצועיים של סוחרים להתנות תנאים בדבר התנהלות המסחר בכל תחום השייך לו. כן נפסק גם בשולחן ערוך חושן המשפט סימן רל"א סעיפים כז - כח. "רשאים בעלי אומניות לפסוק בינהם." מדברים אלו אנו למדים שיש מקום, גם על פי דין תורה, לתנאים של מסחר הוגן וכו' וכן אף הפעלת קנסות וסנקציות ממוניות על מנת לתת לתנאים אלו תוקף ומשמעות מעשית. בימינו אנו עם התפתחות דרכי התקשורת האלקטרונית וכדו' מובן הדבר, ואף נחוץ, שיתקנו " בני העיר" או בעלי אומניות (איגודים מקצועיים ) תקנות בדבר איסור פרסום מסחרי שיוצר הטרדות וכדו' וכן יש מקום אף לקנוס את העובר על תקנות אלו. לכן אינני רואה מניעה לתבוע אף בדין תורה את העובר על מנהג המדינה הקיים כיום בארץ ישראל. בנוסף - גם אם יחלקו על היות "חוק הספאם" כמנהג המדינה, ניתן לומר דבר נוסף, שמכיוון שכל בעל עסק צריך "רשיון עסק" מהמדינה הרי שהמדינה המנפיקה לו רשיון זה מנפיקה אותו בתנאי שהוא ינהג על פי תקנות המסחר של המדינה וממילא בעצם קבלת הרשיון הוא מסכים לקבל על עצמו את כללי המסחר הנ"ל הנהוגים במדינה. אין צורך שיהיה קשר ממוני בין ההפסד שגרם הפרסום המטריד לבין סכום הקנס שנקבע באופן שרירותי על ידי כותבי החוק. כמובן שלהלכה למעשה, יש לדון לגופו של עניין בעצם פרטי המקרה אך העקרונות הנ"ל נותנים מקום לדון אף בבתי הדין את מנהגי המסחר הנוהגים במדינה.
שאלה: זמן הפסק טהרה: יש ב זמנים בהלוח בירושלים איך נוהגים?
תשובה: אלו שני זמנים? תוכלו להיכנס לזמנים באתר ישיבה ולבדוק. הרב יאיר וסרטיל
שאלה: כתם על האצבע ברגל: לרב על האצבע ברגל גתם בגודל של חצי גרגר שומשום. יתכן שנדקרתי או נשרטתי וכו. אנחנו בימי טהרה. איך לנהוג?
תשובה: טהור. בהצלחה הרב יאיר וסרטיל
שאלה: ריבית בחברת טלפון נייד: בחברת תקשורת סלולרית שמוכרת בעיקר דרך האינטרנט כרטיס SIM עולה 49 באופן חד פעמי. הת הוא על כרטיס SIM ועל שליחתו בדואר. ובנוסף לכך משלמים כל חודש דמי מסלול. לאחר שהSIM מגיע בדואר צריך להפעיל אותו דרך האינטרנט על מנת שהוא יתחיל לעבוד ומזמן הפעלתו מתחילים לשלם את דמי המסלול. היו יומיים שבהם הם עשו מבצע שמי שיזמין כרטיס SIM באותם תאריכים יקבל את כרטיס ה SIM חינם. בתנאי המבצע היה כתוב שמיד עם הזמנת הSIM יחויב כרטיס האשראי בסכום של 49 ש"ח ולאחר הפעלתו הם יזכו אותי במחיר הSIM.(גם כאשר אין מבצע דמי ה SIM מחויבים מידית בעת ההזמנה )אך אני חייב להפעיל את הSIM עד תאריך מסוים ואם אני אפעיל את הSIM לאחר תאריך זה אני לא אכלל במבצע ולא יוחזרו לי דמי x הSIM. בסוף ה SIM הגיע בדואר רק לאחר תאריך זה. יצרתי קשר איתם והם כתבו לי בדואר אלקטרוני כך "בהמשך לשיחתנו הטלפונית, פנייתך הועברה לבדיקתם של הגורמים הרלוונטיים. לאחר בדיקתם הוחלט כמחווה שירותית ולמען שביעות רצונך לזכותך בסכום דמי הטיפול בכרטיס בסך 49 ש"ח." ואילו בחשבון של הזיכוי היה כתוב "ריבית לזיכוי 9 אג לא כולל מע"מ וסה"כ כולל מע"מ קיבלתי 11 אגורת יותר מידי. האם יש כאן איסור ריבית? או שזו לא נחשבת הלוואה כי אלו חלק מתנאי המבצע והם יכלו גם לומר שמי שיפעיל בזמן יקבל הנחה על דמי המסלול החודשיים בנוסף להחזרת דמי הSIM. וכן אם הכרטיס היה מגיע בזמן ולא הייתי מפעיל אותו מיד לא הייתי נכלל במבצע ולעומת זאת בהלוואה חייבים להחזיר תמיד. וכן אם הם החליטו להחזיר לי זאת רק כמחווה אולי זאת נחשבת מתנה בלי קשר לדמי SIM ששילמתי. ואם זו באמת ריבית מה עלי לעשות?
תשובה: כפי שכתבת אכן יש כאן מקרה שניתן לכאורה להגדירו בשני אופנים, האחד סוג של מקח טעות והשני מתנה. (והדבר צריך עיון בהגדרה המשפטית והדינית של המקרה) במתנה אכן אין דין ריבית אך במקח טעות כאשר התברר שנעשתה עסקה בטעות ומחזירים את החפץ אכן יש פוסקים המגדירים את המעות שהיו אצל המוכר כהלוואה (כי הסתבר שמעולם לא הייתה עסקה) (חושן משפט סימן רל"ב סעיף ט"ו בנושאי כלים שם.)אך מכל מקום לענין הלכה למעשה, גם אם נאמר שיש כאן בעיה של ריבית הרי שיש כאן איסור "אבק ריבית" ריבית שתוקף איסורה הוא מדרבנן מכיון שזה נעשה דרך מקח וממכר וכן לא נקצצה הריבית ונקבעה מראש. בריבית דרבנן פסק השולחן ערוך שהרוצה לצאת ידי שמים יחזיר אותה (שולחן ערוך יורה דעה. סימן קס"א סעיף ב) ויש מהראשונים שאמרו שאף לצאת ידי שמים אין חיוב השבה בריבית זו (עיין בדברי גר"א שם) לכן למעשה, מכיון שאין דרך להשיבה אין חיוב בזה אך אם אתה רוצה שלא להנות אפילו מממון שיש בו שמץ פסול תפריש סכום זה לצדקה
שאלה: שינוי בזמני שעון שבת: בעקבות התשובה הקודמת מבקש להמשיך שלב נוסף בשאלה. מעשה שהיה בביתנו. שעון שבת של המזגן בחדר השינה שלנו לא עבד ורצינו לעבור למנוחת צהרים בחדר הילדים. ברם שם המזגן היה מכוון רק לשעה בבוקר (בין שש לשבע) ומכובה במשך כל היום. אחד מילדינו הציע פתרון למעשה בערב שבת כדלקמן. נאריך כעת בליל שבת (כשהמזגן מכובה) את ההדלקה מששעה שבע בבוקר עד חמש אחר הצהרים (המשך מצב הדלקה). מייד אחר כך נאריך את הכיבוי של שעות הלילה (המכוון עד שש בבוקר) הלאה עד אחת בצהרים (לכאורה המשך מצב כיבוי). בסוף התהליך המזגן יפעל רק בין אחת לחמש. לכאורה פעלנו בשם היתר המשכיות של מצב, אך התוצאה מפתיעה. הצלחנו להזיז את שעת ההדלקה! האמנם? אשמח אם תוכל להיכנס לפרטי השאלה ולהשיב לי מה דעתך הרחבה. השאלה נשאלה בהמשך לשאלה "שינוי בזמני שעון שבת"
תשובה: לאור מה שכתבנו בסוף התשובה הקודמת בשם הרב אויערבאך שלא לעשות שינויים בשעון שבת אלא לצורך גדול לכן בנידון דידן יהיה מותר להאריך את השעון שבת מהשעה שבע עד השעה חמש שבתנאים מסוימים זה יכול להיחשב לצורך גדול אולם לקצר את השעון מהשעה שש עד השעה אחת יש לדון האם זה מותר בכלל או לא ובכל אופן אין זה נחשב לצורך גדול. הרב עידן יוסף
שאלה: משחה על החניכיים בשבת: האם מותר למרוח לתינוק בשבת משחה על החניכיים המיקלה על כאבי שיניים? (במידה ואני משער שכואבות לו השיניים)
תשובה: הטוב ביותר לשים את המשחה על החניכיים מבלי למרוח אותה. הרב עודד מילר הרחבה: במריחת משחה ישנן שתי בעיות: א) מצד מלאכת ממרח. ב) מצד האיסור לעשות פעולה מרפאת בשבת, גזירה שמא יבוא לשחוק סממנים. אמנם כיוון שתינוק מוגדר כחולה שאין בו סכנה, מותר לעשות לו רפואה בשבת.
שאלה: יין בהבדלה בתשעת הימים: במצב שמותר למבוגר לשתות יין בתשעת הימים בהבדלה, כשאין ילדים בסביבה, האם צריך לשתות בשיעור של ברכה אחרונה כבד"כ, או ששותה לגימה קלה בלבד בגלל תשעת הימים?
תשובה: בילקוט יוסף (עמ' 574 בשם שו"ת זכור לאברהם אביגדור סי' נ') כתב שאפשר לשתות את כל הכוס. יום טוב
שאלה: דחיית סיפוקים: לכבוד הרב, אני בן 14 וברצוני לשאול שאלה בנושא דחיית סיפוקים. קשה לי להוביל את עצמי ללימוד רציני. כל פעם שאני מתחיל ללמוד או איזה מסלול שתכננתי לעצמי אני אולי מצליח לפעמים יום יומיים אך לאחר מכן אני לא מצליח יותר. ולמעשה אני נותר עם הרבה מאוד חלומות ומעט מאוד מעשים. אני יודע שהתשובה הבלתי נמנעת היא להיות חלק ממסגרת אך בישיבה שבה אני לומד לאחר סוף הלימודים נשאר זמן רב פנוי שקשה לי לנתב אותו לעשיית שיעורי בית ולימוד תורה. והבעיה רק מתעצמת בחופשים. האם יש איזה ספר קל או מסלול שיכול לעזור לי בכך צעד אחר צעד? ב החרד לדבר ה
תשובה: קודם כל אני שמח לקרוא שאלו הן שאיפותיך. גם אם אי ך מצליח עדיין לממש הרצון הוא עיקרו של האדם. באופן מעשי אתה צריך לקחת על עצמך אתגרים קטנים שהם ברי מימוש להערכתך ולאט לאט להתקדם. אל תיקח על ההתחלה אתגרים גדולים מידי. בכל פעם שתעמוד באתגר אתה צריך לפרגן לעצמך ולשמוח. למשל בסוף פרק לקנות משהו טעים, בסוף מסכת טיול וכד'. מאחל לך הרבה הצלחה!